Верагодна, прастымуляваць даследаванні мог бы адмысловы часопіс, які варта заснаваць Таварыству беларускай мовы. Ён не будзе дубляваць наяўныя філалагічныя часопісы, а сканцэнтруецца хутчэй на сацыялагічных, псіхалагічных і юрыдычных пытаннях адраджэння мовы, надаючы асаблівую ўвагу тэхналогіям гэтага працэсу. Вядома, гэтым пытанням прысвечана газета “Наша слова”, але яе фармат не дазваляе друкаваць доўгія навуковыя артыкулы са спісамі літаратуры і г.д.